A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján a betétbiztosítási rendszerekről szóló európai parlamenti és tanácsi irányelv [átdolgozás] elfogadására vonatkozó első olvasatbeli tanácsi álláspontról 2010/0207 (COD) /* COM/2014/0140 final - 2010/0207 (COD) */





2010/0207 (COD) A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján a betétbiztosítási rendszerekről szóló európai parlamenti és tanácsi irányelv [átdolgozás] elfogadására vonatkozó első olvasatbeli tanácsi álláspontról 2010/0207 (COD) (EGT-vonatkozású szöveg) 1. A javaslat Európai Parlament, illetve Tanács számára történő megküldésének időpontja (COM(2010) 368 végleges – 2010/207 (COD) dokumentum): || 2010.7.12. Az Európai Központi Bank véleményének időpontja: || 2011.2.17. Az Európai Gazdasági és Szociális Bizottság véleményének időpontja: || ---- Az Európai Parlament álláspontjának időpontja (első olvasat): || 2012.2.16. A módosított javaslat megküldésének időpontja: || Tárgytalan. A COREPER-beli politikai megállapodás jóváhagyásának időpontja: A Tanács álláspontja elfogadásának időpontja: || 2013. december 20. 2014. március 3. 2. A Bizottság javaslatának célja Betétbiztosítási rendszerek jelenleg a 94/19/EK irányelvnek (a betétbiztosítási rendszerekről szóló irányelvnek) megfelelően léteznek minden tagállamban. A betétbiztosítási rendszereknek 100 000 EUR összegig kártalanítaniuk kell a betéteseket az elveszett bankbetétekért. E rendszerek fontos eszközei a bankrendszerbe vetett bizalom megőrzésének és a bankpánikok elkerülésének. A Bizottság 2010 júliusában jogalkotási javaslatot fogadott el a betétbiztosítási rendszerekről szóló irányelv átdolgozásáról. A javaslat célja volt, hogy: – javítsa a betétesek garanciához való hozzáférését, csökkentse a visszafizetési határidőket, egyablakos ügyintézési pontokat hozzon létre a határon átnyúló csődök kezelésére és javítsa az egyéni betétesek tájékoztatását; – szabályozza a betétbiztosítási rendszerek finanszírozását, legfőképp a bankszektor általi előzetes finanszírozás előírásával; – tovább harmonizálja a fedezet hatályát; – meghatározza a betétbiztosítási rendszerek válságkezelési keretben betöltött szerepét. 3. A Tanács álláspontjával kapcsolatos megjegyzések 3.1. Általános megjegyzések A társjogalkotók a 2013. december 17-i háromoldalú egyeztető ülésen politikai megállapodásra jutottak. E politikai megállapodást a COREPER 2013. december 20-án jóváhagyta. Az ECON bizottság 2014. január 10-én levélben közölte, hogy nem emel kifogást. 3.2. Az Európai Parlament módosításainak nyomon követése (1) A fedezet hatálya: Az Európai Parlament magasabb fedezetet kívánt fenntartani azon betétek tekintetében, amelyeket 2010. december 31. előtt helyeztek el olyan tagállamokban lakó betétesek, amelyek kötelező betétbiztosítási rendszerében a fedezeti szint 2008. január 1. előtt 300 000 EUR volt. A politikai megállapodás tisztázta ezt a módosítást. A kompromisszum értelmében a 300 000 EUR-s fedezeti szintű tagállamok 2018. december 31-ig ezt a magasabb fedezeti szintet alkalmaznák. A Bizottság szerint a kompromisszum előnyös és tiszteletben tartja az Európai Parlament módosításának lényegét. (2) Visszafizetési határidők: Az Európai Parlament azt javasolta, hogy a tagállamok 2016 végéig tarthassák fenn a jelenlegi 20 munkanapos visszafizetési határidőt, amely azt követően öt munkanapra rövidülne. Az átmeneti időszakban kérésre maximum 5000 EUR összegű „sürgősségi visszafizetés” folyósítható. A politikai megállapodásnak megfelelően a visszafizetési határidők három szakaszban csökkennének: – 2019. január 1-jétől tizenöt munkanapra; – 2021. január 1-jétől tíz munkanapra; és végül – 2024. január 1-jétől hét munkanapra. (3) Finanszírozás: Az Európai Parlament azt kérte, hogy a betétbiztosítási rendszerek forrásainak a fedezett betétek 1,5%-át kitevő célszintjét 15 év alatt kelljen elérni (szemben a Bizottság által javasolt, a biztosítható betétek[1] 1,5%-át kitevő célszint 10 éven belüli elérésével). A politikai megállapodás a fedezett betétek 0,8%-át kitevő célszint 10 éven belüli elérését irányozza elő. A célszintbe beszámítható kifizetési kötelezettségvállalások Parlament által javasolt 10%-os szintje 30%-ra emelkedik. Az előzetes források elégtelensége esetén a betétbiztosítási rendszerek utólagos hozzájárulást szednének be a bankszektortól, illetve végső eszközként olyan alternatív finanszírozási megoldásokhoz folyamodhatnának, mint a köz- vagy a magánszektortól felvett hitelek. A politikai megállapodás jóváhagyja az eredetileg javasolt elvet, miszerint a bankok hozzájárulásának kockázati súlyokon kell alapulnia. A kockázati súlyok számítására eredetileg javasolt melléklet helyébe azonban az Európai Bankhatóság (EBH) iránymutatása lép. (4) A források felhasználása: A politikai megállapodás fenntartja a Bizottság által javasolt és a Parlament által jóváhagyott elvet, miszerint a betétbiztosítási rendszerek forrásait elsődlegesen a betétesek kártalanítására kell fordítani, de bizonyos feltételek mellett csődmegelőzésre vagy bankszanálási célokra is fordíthatók. A csődmegelőzés tekintetében előirányzott – a Parlament által bevezetettekhez hasonló – minőségi feltételek biztosítani fogják különösen, hogy: – a betétbiztosítás megfelelő rendszerekkel és eljárásokkal rendelkezzen az alternatív intézkedések kiválasztása és végrehajtása, illetve a kapcsolódó kockázatok monitoringja céljából; – az intézkedések a támogatott hitelintézetre kiszabott feltételekhez kötődjenek, ideértve a betétbiztosítási rendszerek megerősített kockázati monitoringjának minimumszintjét és szélesebb körű vizsgálati jogait; valamint – a betétbiztosítási rendszerek által hozott intézkedések a fedezett betétekhez való hozzáférés biztosítása érdekében a támogatott hitelintézet kötelezettségvállalásaihoz kötődjenek. A politikai megállapodás ugyanakkor az erkölcsi kockázat megelőzése és a rendszer megfelelő finanszírozása érdekében olyan további biztosítékokat vezet be, mint például annak előírását, hogy a hitelintézet kapcsán nem kerülhetett sor szanálási intézkedésre. 3.3. A politikai megállapodással bevezetett új intézkedések (1) Finanszírozás: a politikai megállapodás két olyan fontos elemet is bevezet, amelyek nem szerepeltek a Parlament első olvasatbeli jogalkotási állásfoglalásában. Először is, a kompromisszum a betétbiztosítási rendszerekről szóló irányelvet hozzáigazítja a bankok szanálásáról és helyreállításáról szóló irányelvjavaslat[2] kapcsán létrejött politikai megállapodáshoz, azzal, hogy bevezeti annak lehetőségét, hogy a meglévő betétbiztosítási rendszerek a rendszerszintű kockázatokkal, csőddel és szanálással kapcsolatos költségek fedezése céljából hozzájárulásokat kérjenek. E források révén a banki adók beszámíthatók a célszintbe, feltéve, hogy azokat a szanálási alapok tekintetében nem vették figyelembe, és hogy a betétbiztosítási rendszer tényleges jogcímmel rendelkezik ezen összegekre. A politikai megállapodás emellett előirányozza, hogy a Bizottság az alábbi feltételek mellett a tagállamokat felhatalmazhassa a fedezett betétek 0,5 és 0,8% közötti szintjét kitevő célszint alkalmazására: a) a csökkentés alapja az a feltevés, miszerint nem valószínű, hogy a rendelkezésre álló eszközöket jelentős részben olyan intézkedés keretében használnák fel, amelynek célja nem a betétesek betétekhez való hozzáférésének megőrzése a szanálási vagy a nemzeti fizetésképtelenségi eljárások során; valamint b) az adott tagállam bankszektora erősen koncentrált: az eszközök jelentős részét kis számú hitelintézet vagy bankcsoport birtokolja. Ezek összevont felügyelet alá tartoznak, és méretük miatt csőd esetén valószínűleg szanálási eljárás alá kerülnének. (2) A források felhasználása: A politikai megállapodás értelmében a tagállamok azt a lehetőséget is választhatják, hogy a betétbiztosítási rendszer forrásait nemzeti fizetésképtelenségi eljárás keretében felhasználják, feltéve, hogy a betétbiztosítási rendszer által viselt költségek nem haladják meg az érintett hitelintézet fedezett betéteseinek kártalanításához szükséges nettó összeget. 4. Következtetés A politikai megállapodás jelentős mértékben eltér a Bizottság javaslatától, de így is megvalósítja az eredeti bizottsági javaslat célkitűzéseit. A Bizottság ezért támogatja a 2013. december 17-i politikai megállapodást tükröző tanácsi álláspontot, így a társjogalkotók már a második olvasatban, még a jogalkotási periódus lejárta előtt elfogadhatják a végleges szöveget. [1] A fedezett betétek a 100 000 EUR-s fedezeti szintet el nem érő biztosítható betétek. [2] Javaslat – Az Európai Parlament és a Tanács irányelve a hitelintézetek és befektetési vállalkozások helyreállítását és szanálását célzó keretrendszer létrehozásáról és a 77/91/EGK és 82/891/EK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK és 2011/35/EU irányelv, valamint az 1093/2010/EU rendelet módosításáról, COM(2012) 280 final, 2012.6.6.